Case

Innledning

“Sykepleierens fundamentale ansvar er frifoldig; fremme helse, forebygge

sykdom, gjenopprette helse og lindre lidelser. Behovet for sykepleie er allment.

Innebygget i all sykepleie er respekt for menneskers liv, rettigheter og verdighet, 

Uavhengig av nasjonalitet, rase, tro, farge, alder, kjønn, politiske synspunkter eller sosial status. Sykepleieren yter en helsetjeneste til individet, familien eller samfunnet og samarbeider med andre beslektede grupper.” (NSF fagserie nr 1/93, generell sykepleie bind 1 side 11)

I sykepleierstudiet er det mest grunnleggende å vite :Hva er sykepleie?

I case løsningen vår vil vi prøve å gi et innblikk i nettopp dette, samt analysere og vurdere pasientens, i dette caset Finn Berg, behov for sykepleie og foreslå aktuelle sykepleietiltak.

Mål for sykepleien er å opprettholde helse. Å ha helse er evnen til å motstå og/eller tilpasse seg de ulike belastningene mennesker møter hver dag. Altså å ha normal fysisk form.

Sykepleiers målgruppe er mennesker med helsesvikt enten det er akutt eller kronisk, men som sykepleier er det også viktig å vite at du har ansvar for pasientens nærmeste. Gi informasjon, støtte og være en kontaktperson både for pasient og familien rundt. En viktig tanke er å sette seg inn i pasientens rolle og stille seg selv spørsmålet: hvordan ville jeg likt å blitt behandlet i denne situasjonen.
Faren for smitte
I Finn Bergs tilfelle står det at der er fare for smitte og at han blir plassert på enerom. For å forstå hva smitte er må vi se nærmere på mikrobiologi.

Mikrobiologi er læren om mikroorganismer. De finnes overalt, og uten dem ville ingenting på jorda kunne leve, men de fører også til sykdom. I vårt case er det medisinsk mikrobiologi som er aktuelt. Dette er læren om mikroorganismene som skaper sykdom hos mennesker.

Disse deler vi inn i fem grupper etter bygning og egenskap.

· Bakteriologi- læren om bakterier. Eks. halsbetennelse, ecoli, salmonella.

· Virologi- læren om virus. Eks. HIV, hepatitt, kyssesyke.

· Mykologi- læren om  mikroskopisk sopp. Eks. fotsopp, candidad albicans.

· Parasittologi- læren om parasitter (encellede dyr og innvolsormer)

· Prioner- lære om smittestoffer som ødelegger nerveceller i sentralnervesystemet. Eks. CJS, kugalskap og skrapesyke.

Når en av disse mikroorganismene går inn i et menneske, en vert, skaper den en infeksjon. Dette trenger ikke alltid å føre til sykdom, men når den skaper symptomer hos verten, sier vi at personen har en infeksjonssykdom. For å finne ut hvordan sykdommen oppstår, er det viktig å finne smittekilden. For å hindre at flere blir smittet er det viktig å sette opp en smittekjede.

Smittekilde kan være alt fra mennesker, dyr, mat og natur. Smitte fra person til person er eksogen smitte, og utgangsportene kan være urin, sæd, morsmelk, avføring, blod, spytt, vevsvæske og lignende. Når en pasient smitter seg selv kalles det endogen smitte. Et godt eksempel på dette er en urinveisinfeksjon, hvor tarmbaktereier kommer til urinveisåpning og lager en infeksjon.

Dette er særlig utbredt blant kvinner fordi de har kortere urinrør.

Når smittekilden er et menneske, er smittekilden stor når smittestoffet finnes i avføring som hos Finn Berg. Han har diare og vi får vite at den noen ganger kommer så fort at han ikke når frem til toalettet. Derfor er det ekstremt viktig med god hygiene hos både pasient og sykepleier som steller ham. Dette ser vi nærmere på i kapittelet om hygiene.

For å hindre videre spredning av en infeksjon må vi også vite litt om smittestoffet. Det er dette som er årsaken til at sykdommen eksisterer og  det deles opp etter bygning og egenskap som nevnt tidligere. De forskjellige smittestoffene er bygd opp forskjellig, og for å forstå hvordan de smitter må vi gå nærmere innpå det. I vår case må vi se på bakterier for å forstå hvordan Finn Berg smitter.

(Tegning av bakterie)

Bakterier er encellede og har ingen cellekjerne. Arvestoffet i bakterien er DNA. Bakteriens cellemembran er annerledes bygd enn animale cellemembraner. Animale celler kommer vi nærmere inn på i kapitelet om celler og vev, men i grove trekk har bakterien to cellemembraner. Det at cellemembranen er forskjellig gjør det mulig å produsere antibiotika som ødelegger bakterien, uten å skade menneskecellen.

Celleveggene hos bakterien er livsviktig! Den bestemmer bakteriens form (kokker eller staver). Hvis celleveggen ikke er intakt, vil bakterien dø fordi den holder cellemembranen på plass.

*Når bakteriene formerer seg ved todeling.

Hvor stor egenskap bakterien har til å skape sykdom kommer ann på virulensfaktoren. Dette er i hvor stor grad mikroorganismen kan smitte.
Med smitteveiene mener vi hvordan smittestoffet går fra smittekilde til smittemottaker. 

I casen vår er det veldig viktig å vite nettopp dette. Hvordan kan Finn Berg smitte oss som sykepleier, andre eller seg selv? Smitteveiene deles opp i to kategorier:

* Direkte overføring- når smittestoffet går rett fra smittekilde til mottaker.

* Indirekte overføring- når mikroben er innom et eller flere ledd fra kilde til 

   mottaker.

Finn Berg sin smitte kommer hovedsakelig fra tarmen på grunn av diareen. Denne for form smitte kalles Fekal-oral smitte, og det skjer når bakterier fra tarmen kommer inn via munnen til et annet menneske, eller pasienten selv, endogen smitte. For å forhindre dette må vi vite litt om infeksjonsforebyggende tiltak.

Det aller viktigste foretaket er å forhindre at mikroben får etablert seg i kroppen. Dette kan vi gjøre gjennom å gi f. eks vaksine til spesielt utsatte. Når mikroben allerede har fått etablert seg må vi gjøre andre tiltak. Det første er å fremvise infeksjonen for så å prøve å drepe den ved hjelp av antibiotika. Veiledning er også viktig i forebyggingsprosessen.  

Hos Finn Berg er dette veldig viktig. Han bør få god informasjon om hvordan han kan smitte andre og hva han bør gjøre for å hindre dette. Isolasjon er også et forebyggende tiltak mot smittespredning som Finn Berg opplever. For å finne tiltak mot smittespredning må vi først og fremst se på hygiene.

Hvordan smittespredning kan hindres.
”Det har ingen hensikt med flotte prosedyrer om vi ikke har rene hender som utgangspunkt”( Lie og Skaug 1995)

I institusjoner, som sykehus, er det viktig med tiltak som hindrer at infeksjoner oppstår og spres. Det er viktig å spore opp smittekilden samtidig som det er, som nevnt tidligere, uhyre viktig å informere både personal, pasient og pårørende om hvordan de skal forhindre at smitten sprer seg.

Å vaske hendene er det enkleste og ofte viktigste infeksjonsforebyggende tiltaket vi har. Vi ”forurenser” hendene ved å ta på oss selv, på andre eller i gjenstander. Spesielt som sykepleier er vi utsatt. Da tar vi i pasienter, bekken, bandasjer, sengetøy og lignende.

Ved berøring er faren for kontaktsmitte ekstra stor. Når vi som sykepleier behandler Finn Berg er det ekstremt viktig med god håndvask både før og etter prosedyre. Da er det spesielt viktig å huske på venstre tommel, som ofte blir glemt, mellom fingrene, neglebånd, i og oppå håndflatene og håndleddene.

Vannet skrus av ved hjelp av albuen eller papiret du tørker deg med. Kranen er uren! Det er viktig å ikke gni papiret for hardt når du tørker deg, for da kan det fort bli sår som gir en perfekt grobunn for mikrobene. God håndvask bør vare i 30 sekunder.

Det er nødvendig å ta av seg ringer, smykker og klokker. Her er det ekstra lett for mikrobene å sette seg. Ved å være påpasselig med dette verner du ikke bare deg selv, men også pasientene. Mikrober som setter seg på eksempelvis ringer forsvinner ikke med vanlig håndvask, heller tvert imot. De får ekstra gode vekstvilkår i et fuktig miljø som skapes når vannet legger seg under ringen.

I alt smittevernarbeid er all hygiene reel. Det vil si både personlig- og miljø hygiene. Med det siste mener vi at alt utstyr som brukes ved sykehus og helseinstitusjoner, samt selve lokalet ikke skal gi eller føre til infeksjoner.

Sammen med god hygiene er det også viktig å skille mellom rent og urent.

Håndvask skal alltid skje før rent arbeid utføres. For eksempel før vi henter rene sengklær, tar i mat, tar i sterilt og desinfisert utstyr. 
Hendene skal også vaskes før vi har pasientkontakt som stell, sårvask, katerisering og sengereing. Også når vi har vært i kontakt med urent må  hendene vaskes. Dersom vi ikke har synlige tegn på at de er skitne, kan desinfeksjon være vel så effektivt som såpe og vann.. Den fjerner mikrobene hurtig og effektivt.

For å fjerne mikrober er det også viktig å se på antiseptisk og aseptisk metode.
Antiseptisk metode er å bruke desinfiserende midler for å fjerne mikrobene fra et område før for eksempel en injeksjon eller punksjon. 

Aseptisk metode er å holde arbeidsområdet fritt fra mikrober. Sterilt!

Hos Finn Berg vil det være viktig å ha alt utstyr desinfisert før det kommer i kontakt med han, for å hindre patogen smitte.

Et tiltak for å beskytte seg mot Finn Bergs smitte kan være å bruke beskyttelsesutstyr som hansker, stellefrakk og munnbind. Når det er fare for å komme i kontakt med kroppsvæsker, blod og lignende, skal det alltid brukes hansker.

Vi vet at Finn Berg har sterk diare og kommer seg ikke alltid på toalettet tidsnok. Som sykepleier bør vi legge forholdene til rette for han, og gjerne tilby han et bekken som kan forhindre at uhell skjer. Når dette tømmes må vi være nøye på å ha hansker og å tømme det i toalettet på pasientens rom. Slik kan vi unngå at smitten forlater pasientens rom. Skulle uhell skje må vi bruke hansker når vi tørker opp.

Stellefrakken beskytter arbeidsklærne våre og forhindrer at mikrobene får sette seg i tøyet. Tøy kan lett bringe med seg mikrober fra en pasient til en annen.

Vi skifter stellefrakken  mellom hvert stell.

Munnbind brukes for å beskytte oss mot luftbåren smitte, men kan også brukes for å verne pasient hvis personellet har infeksjoner som smitter gjennom lufta.

Finn Berg er isolert på et enerom. Når han har en smittsom sykdom kan dette være et nødvendig tiltak.

Isolasjon kan også beskytte pasienter med nedsatt immunforsvar mot smitte.

Isolasjon skal blokkere de viktigste smitteveiene både inn og ut.

Når pasienten ligger i isolasjon er det viktig og informere de pårørende om hvilke forhåndsregler som gjelder. De kan ikke sitte i senga, spise på rommet eller ha adgang til kjøkken og rentrom etter besøket. De må alltid vaske hendene.

Det kreves også spesielle prosedyrer av personellet for å unngå smittespredning.

Sykepleier og helsepersonell må vurdere isoleringstiltak ut i fra smittestoff, smittemåte og smittestoffets utgangsport.
På døra til isoleringsrommet festes alltid et smitteskilt. Det har en fargekode ettersom hvordan smittestoffet smitter og hvilket smitteregime som bør følges.

Alt utstyr som tas inn og ut av isolasjonsrommet må vaskes og desinfiseres.
Hjelp mot ensomhet
Finn Berg har aldri vært innlagt på sykehus før og når han havner på enerom synes han det er trist og ensomt.

Når pasienter blir tatt ut av den daglige rutinen i sitt eget hjem og satt inn i en helt ny hverdag, selv bare for en kort periode, kan dett bli en enormt stor psykisk påkjenning. Pasienten kan bli stresset, miste matlysten, få dårlig med søvn og lignende. I Finn Bergs tilfelle kan dette få utfall for rekovalisensen hans i og med at han allerede har problemer med å få i seg mat og drikke.
Gode tiltak for å gjøre oppholdet hans best mulig, kan være å sette av god tid til morgenstell, snakke med han og gi beskjed om at du er der for han og at alle spørsmål han har er relevante og at du skal prøve å svare han så godt du kan.

Når han skal innta måltider kan det en pleier, eller et familiemedlem gjerne være der å holde han med selskap. Familien bør oppmuntres til å ta kontakt så ofte de kan, når de er blitt informert om smittefaren og hvordan de skal forholde seg til de bestemte reglene.

Det viktigste er å sette av god tid til han og lytte etter og observere behovene hans.
